Kevin Michael Birmingham

**Kevin Michael Birmingham** (1971–2023) var en amerikansk katolsk prelat og hjelpebiskop i Chicago.

## Liv og virke
### Bakgrunn
Kevin Birmingham gikk på en barneskole i Chicago Ridge og senere Quigley Preparatory Seminary South i Chicago. Etter at han ble uteksaminert derfra i 1987, begynte han å studere matematikk og informatikk ved Loyola University Chicago, som han imidlertid ikke fullførte. Fra 1989 til 1993 studerte han filosofi ved Niles College Seminary og fra 1993 til 1997 katolsk teologi ved University of Saint Mary of the Lake i Mundelein.

### Prest
Han ble presteviet av erkebiskopen av Chicago, Francis George, den 24. mai 1997 ved Holy Name Cathedral i Chicago.

Etter ordinasjonen virket Kevin Birmingham først som sogneprest for Saint Benedict Parish i Blue Island før han ble sogneprest for *Saint Francis of Assisi Parish* i Orland Park i 2001. Fra 2005 til 2011 var han pastor i Saint Anne Parish i Hazel Crest og fra 2011 til 2014, pastor for *Maternity of the Blessed Virgin Mary Parish* i Chicagos Humboldt Park-nabolag. Birmingham var også medlem av *Archdiocesan Priest Personal Board* fra 2004 og medlem av *Priests Council of the Archdiocese of Chicago* fra 2008 og dekan for Deanery III-A fra 2013. I 2014 ble Kevin Birmingham personlig sekretær for erkebiskopen av Chicago, Blase Joseph Cupich.

### Hjelpebiskop i Chicago
Den 11. september 2020 utnevnte pave Frans ham til titulærbiskop av Dolia og hjelpebiskop i Chicago. Erkebiskopen av Chicago, kardinal Blase Joseph Cupich, bispeviet ham samt Jeffrey Grob og Robert Lombardo den 13. november samme år i Holy Name Cathedral i Chicago; medkonsekratorer var to hjelpebiskoper i Chicago, Joseph Perry og John Manz.

Som hjelpebiskop ble Birmingham først biskoppelig vikar for vikariat IV og fra september 2023 for vikariat VI.

### Død
Biskop Kevin Birmingham døde den 2. oktober 2023, fem dager før sin 52-årsdag.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Kardinal Terence James Cooke (1921-1983) *1965
* Biskop Howard James Hubbard (1938-2023) *1977
* Erkebiskop Harry Joseph Flynn (1933-2019) *1986
* Kardinal Blase Joseph Cupich (1949-) *2010
* Biskop *Kevin Michael Birmingham* ( -2023) * 2020

## Referanser